cyanic-selkie/wikianc huggingface dataset:
Ζακ Ανταμάρ
Επί της μαθηματικής δημιουργικότητας
Στο βιβλίο Η ψυχολογία της επινοήσεως στο μαθηματικό πεδίο ο Ανταμάρ χρησιμοποιεί την ενδοσκόπηση προκειμένου να περιγράψει τις μαθηματικές διανοητικές διεργασίες. Σε έντονη αντίθεση με συγγραφείς που αναφέρουν τη γλώσσα και τη συνείδηση, ο Ανταμάρ χαρακτηρίζει τη δική του μαθηματική σκέψη ως κατά μεγάλο μέρος χωρίς λέξεις, και συχνά συνοδευόμενη από νοητικές εικόνες, που αντιπροσώπευαν ολόκληρη τη λύση ενός προβλήματος. Ρώτησε εκατό από τους κορυφαίους φυσικούς της εποχής του (περί το έτος 1900) πώς επετέλεσαν το έργο τους.
Ο Ανταμάρ περιέγραψε τις εμπειρίες των μαθηματικών και θεωρητικών φυσικών Καρλ Φρίντριχ Γκάους, Χέρμαν φον Χέλμχολτς, Ανρί Πουανκαρέ και άλλων. Κατέληξε ότι «έβλεπαν» ολόκληρες λύσεις «ξαφνικά, αυθόρμητα και στιγμιαία».
Ο Ανταμάρ έγραψε ότι η όλη διαδικασία είχε τέσσερα βήματα από τα πέντε του «μοντέλου» της δημιουργικής διαδικασίας του Γκρέιαμ Γουάλας, με τα πρώτα τρία να έχουν αναφερθεί και από τον Χέλμχολτς : Προετοιμασία-επώαση-«φωτισμός»-επαλήθευση.
Εξωτερικοί σύνδεσμοι
Κατηγορία:Γάλλοι μαθηματικοί Κατηγορία:Απόφοιτοι της École Normale Supérieure Κατηγορία:Μέλη της Βασιλικής Ακαδημίας Τεχνών και Επιστημών της Ολλανδίας
Ιωαννίκος Λειχούδης
Ο Ιωαννίκιος Λειχούδης υπήρξε Έλληνας λόγιος του 17ου αιώνα.
Βιογραφία
Γεννήθηκε στην Κεφαλλονιά το 1633. Αδελφός του ήταν ο Σωφρόνιος Λειχούδης. Αφού αρχικά σπούδασε στη Κεφαλλονιά και έπειτα πήγε στη Βενετία για να σπουδάσει θεολογία και φιλοσοφία με καθηγητή τον Γεράσιμο Βλάχο. Φοίτησε και στο Πανεπιστήμιο της Πάντοβα επί εννέα χρόνια και αναγορεύτηκε διδάκτορας. Επέστρεψε στην Κεφαλονιά όπου χειροτονήθηκε ιερέας. Δίδαξε για πολλά χρόνια στα σχολεία της Κεφαλλονιάς, της Μακεδονίας και της Θεσσαλίας. Το 1683 μετέβη στην Κωνσταντινούπολη, όπου δίδαξε στους ναούς με την άδεια του Πατριάρχη. Έπειτα, στάλθηκε από τον Πατριάρχη στη Ρωσία, όπου δίδαξε από το 1685 στην Ακαδημία της Μόσχας ρητορική και ελληνικά. Απεβίωσε στις 7 Αυγούστου 1717.
Πηγές
Κατηγορία:Έλληνες λόγιοι του 17ου αιώνα Κατηγορία:Ορθόδοξοι λόγιοι Κατηγορία:Έλληνες κληρικοί
Άδακας
Ο Άδακας (Addax) είναι είδος αρτιοδάκτυλου θηλαστικού που ζει στις ερήμους σε αγέλες. Ζει στη Νότια Σαχάρα, αλλά έχει εισαχθεί και στην Τυνησία. Η επιστημονική του ονομασία είναι Addax nasomaculatus και δεν περιλαμβάνει υποείδη.
Μορφολογία
Η αντιλόπη άδακας έχει περίπου 1 μέτρο (3,3 πόδια) στο ύψος του ώμου και το βάρος της κυμαίνεται 60 έως 120 κιλά (130 - 260 λίβρες). Ο χρωματισμός του τριχώματος τους ποικίλλει ανάλογα με την εποχή. Το χειμώνα είναι γκριζοκάστανα με λευκά οπίσθια τεταρτημόρια και τα πόδια. Το καλοκαίρι, αλλάζει εντελώς και γίνεται λευκή ή ξανθιά. Το κεφάλι του είναι στολισμένο με μια σκούρα μάσκα. Τόσο τα αρσενικά, όσο και τα θηλυκά έχουν έχουν ένα ζευγάρι ελικοειδή κέρατα που μπορούν να φτάσουν σε ύψος το 1 μέτρο στα μεγαλύτερα. .
Ιστορία
Ο άδακας αναφέρεται από αρχαιοτάτων χρόνων. Χαρακτηριστικές απεικονίσεις που χρονολογούνται από την εποχή της αρχαίας Αιγύπτου μάς οδηγούν στο συμπέρασμα ότι εκείνα τα χρόνια ο άδακας ήταν εξημερωμένο είδος, επειδή μερικοί απεικονίζονται δεμένοι με σκοινιά σε πασσάλους. Στις τοιχογραφίες της Θήρας εμφανίζονται δύο τέτοιες αντιλόπες. Πιθανόν και η περίφημη «στρεψίκερως αντιλόπη» του Πλίνιου να ήταν ένας άδακας.
Γεωγραφική εξάπλωση
Ο άδακας κάποτε ήταν διαδεδομένος σε όλη τη Σαχάρα και το Μαγκρέπ (Βόρεια Αφρική), όπως επίσης και στην Αραβική χερσόνησο και σε ορισμένες περιοχές της Εγγύς Ανατολής. Σήμερα όμως ζει μόνο στη Μαυριτανία, το Νίγηρα και το Τσαντ, ενώ έχει επανεισαχθεί στην Τυνησία.
Βιολογία
Είναι αρκετά επιλεκτικοί ως προς τη διατροφή τους: προτιμούν μόνο ένα είδος φυτού (το Chloris gayana) που αποτελεί τη βάση του διαιτολογίου τους. Ο άδακας μπορεί να μείνει χωρίς νερό για πολύ μεγάλα χρονικά διαστήματα, ενώ μπορεί να μυρίσει τη βροχή από απόσταση 100 χιλιομέτρων.
Ο άδακας είναι πολύ νομαδικός χαρακτήρας, καθώς μπορεί να διανύσει έως και 100 χιλιόμετρα μέσα σε ένα μόνο βράδυ για να βρει τόπους βοσκής.
Απειλές
Ο άδακας απειλείται κυρίως από τον ανταγωνισμό από τους βοσκούς, οι οποίοι θεωρούν τον άδακα ανεπιθύμητο ανταγωνιστή στη διεκδίκηση της πενιχρής περιοχής, και το "ψυχαγωγικό" κυνήγι.
Κατάσταση πληθυσμού
Ο άδακας έχει εξαφανιστεί έξω από τη Σαχάρα, ενώ ακόμα και στη μεγάλη έρημο γίνεται ολοένα πιο σπάνιος, περιορισμένος σε μερικές από τις πιο άγονες κι απρόσιτες περιοχές. Το είδος θεωρείτε Κρισίμως κινδυνεύον και προστατεύεται από το 1960, ενώ σε αρκετές χώρες της Βόρειας Αφρικής έχουν γίνει προσπάθειες επανένταξης του είδους στη φύση.
Παραπομπές
Κατηγορία:Βοοειδή Κατηγορία:Θηλαστικά της Αφρικής
Απόστολος Αντωνίου
Ο Απόστολος Αντωνίου (Μουζάκι Καρδίτσας, 20 Απριλίου 1909 - Αθήνα, Ιούνιος 1970) του Αργυρίου, ήταν Έλληνας δικηγόρος και πολιτικός.
Βιογραφία
Γεννήθηκε στο Μουζάκι. Σπούδασε Νομικά και Πολιτικές Επιστήμες στο Παρίσι, όπου ήταν διδάκτορας. Σταδιοδρόμησε ως δικηγόρος παρ' Αρείω Πάγω. Το 1945 διορίστηκε Νομάρχης Καρδίτσας.
Στην κυβέρνηση Σοφούλη υπηρέτησε ως υφυπουργός Εφοδιασμού, από τις 18 Νοεμβρίου 1948 ως τις 29 Ιανουαρίου 1949. Επίσης, στη βραχύβια κυβέρνηση του Σοφοκλή Βενιζέλου υπηρέτησε ως υφυπουργός Οικονομικών, από τις 4 Σεπτεμβρίου ως τις 9 Σεπτεμβρίου 1950.
Πέθανε τον Ιούνιο του 1970 σε ηλικία μόλις 61 ετών και κηδεύτηκε στο Πρώτο Νεκροταφείο Αθηνών. Ήταν παντρεμένος με τη Μαρία Ι. Μαύρου και είχαν 1 κόρη.
Παραπομπές
Κατηγορία:Βουλευτές Τρικάλων Κατηγορία:Βουλευτές Καρδίτσας Κατηγορία:Νομάρχες Καρδίτσας Κατηγορία:Έλληνες υφυπουργοί Εφοδιασμού Κατηγορία:Έλληνες υφυπουργοί Οικονομικών Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές εκλεγμένοι με την Ένωση Κέντρου
Ελληνικό Ινστιτούτο Μετρολογίας
Το Ελληνικό Ινστιτούτο Μετρολογίας (ΕΙΜ) είναι ο Εθνικός Φορέας Μετρολογίας της Ελλάδος και Σύμβουλος της Ελληνικής Πολιτείας σε θέματα μετρολογίας και μετρήσεων. Το ΕΙΜ είναι Νομικό Πρόσωπο Ιδιωτικού Δικαίου, εποπτευόμενο από τη Γενική Γραμματεία Βιομηχανίας με έδρα και εγκαταστάσεις στη Βιομηχανική Περιοχή της Θεσσαλονίκης.
Αξιοποιώντας τις υπερσύγχρονες υλικοτεχνικές υποδομές, την τεχνολογία αιχμής και την τεχνογνωσία του προσωπικού του, αναπτύσσει δραστηριότητες, προωθεί συνεργασίες και χορηγεί υπηρεσίες που συμβάλλουν σημαντικά στην ανάπτυξη της εθνικής οικονομίας και στη βελτίωση ανταγωνιστικής της θέσης.
Οι υπηρεσίες του συμβάλλουν καθοριστικά στην ποιότητα προϊόντων και υπηρεσιών, στη βελτίωση των μεθόδων και διαδικασιών του παραγωγικού και κατασκευαστικού τομέα, καθώς και στη διασφάλιση των εμπορικών συναλλαγών, ιδιαίτερα στην προστασία και την ασφάλεια του καταναλωτή.
Εξωτερικοί σύνδεσμοι
Ιστότοπος Ελληνικού Ινστιτούτου Μετρολογίας
Κατηγορία:Μετρολογία
Ίγκμπο
Η ονομασία Ίγκμπο μπορεί να αναφέρεται:
Κοινοβούλιο της Ομοσπονδίας Βοσνίας και Ερζεγοβίνης
Το Κοινοβούλιο της Ομοσπονδίας Βοσνίας και Ερζεγοβίνης ( Σερβοκροατικά: Parlament Federacije Bosne i Hercegovine/Парламент Федерације Босне и Херцеговине) είναι το διθάλαμο νομοθετικό σώμα της Ομοσπονδίας Βοσνίας και Ερζεγοβίνης. Αποτελείται από:
Το Κοινοβούλιο αποτελείται συνολικά από 156 έδρες. Ιδρύθηκε τον Μάρτιο του 1994, με τη συμφωνία της Ουάσιγκτον. Ο τρόπος λειτουργίας και οργάνωσης του Κοινοβουλίου περιγράφηκαν στο Σύνταγμα της Ομοσπονδίας, το ίδιο έτος.
Παραπομπές
Κατηγορία:Πολιτική της Βοσνίας και Ερζεγοβίνης
Ιωάννης Αυρίσπας
Ο Ιωάννης Αυρίσπας (1369-1460) υπήρξε Έλληνας λόγιος του 14ου και 15ου αιώνα. Με τις διάφορες και πλούσιες συλλογές βιβλίων Ελλήνων συγγραφέων αναδείχτηκε ευεργέτης του Ελληνισμού και σωτήρας πολλών θησαυρών της Ελληνικής φιλολογίας.
Βιογραφία
Γεννήθηκε στο Νέητο της Σικελίας. Τα πρώτα σαράντα χρόνια της ζωής του είναι άγνωστα. Δεν ξέρουμε ούτε πότε ήλθε στην Κωνσταντινούπολη, ούτε που σπούδασε τα ελληνικά. Ξέρουμε όμως ότι στην πατρίδα του υπήρξε μελωδός, ότι το 1417 στην Πίζα πούλησε ένα χειρόγραφο του Θουκυδίδη και ότι αργότερα έγινε γνωστός ως ικανός ποιητής. Περιόδευσε στην Πελοπόννησο και στα νησιά και απόκτησε μεγάλη βιβλιοθήκη Ελλήνων συγγραφέων, την οποία μετέφερε στην Κωνσταντινούπολη. Ο αυτοκράτωρ Μανουήλ του δώρισε το 1424 μερικούς τόμους του Ξενοφώντα και του Προκοπίου. Επέστρεψε στη Βενετία με 238 τόμους χειρογράφων, τους οποίους προόριζε για τη Φλωρεντία, όμως λόγω του πολέμου και του λοιμού δεν κατάφερε να πάει εκεί. Αφού πέρασε ο λοιμός έφτασε στη Φλωρεντία με πολλά κιβώτια βιβλίων με την ελπίδα να πετύχει μια αξιοπρεπή θέση και σχολή. Για την πλούσια συλλογή βιβλίων του φημολογείτο ως ο «Κροίσος των βιβλίων». Είχε όμως και φήμη άρπαγα, διότι δανείζονταν βιβλία για να τα αντιγράψει, αλλά μετά δεν τα επέστρεφε, ενώ αργότερα διέδιδε ότι του τα είχαν παραχωρήσει οι πρώην κάτοχοί τους. Αντίθετα ο ίδιος δεν δάνειζε τα βιβλία του ποτέ, ούτε και στους φίλους του. Μετοίκησε στη Φλωρεντία το 1424 και διορίστηκε διδάσκαλος με δημόσια δαπάνη. Δεν έμεινε πολύ στη θέση αυτή, αφού το 1428 τον συναντάμε στη Φερράρα, όπου βρήκε λαμπρή υποδοχή από τον δούκα Niccoli ως έξοχος ποιητής. Αποφάσισε να γίνει ιερέας (1431-1435) επίτροπος της αγίας Μαρίας, και με την εύνοια του βασιλιά Αλφόνσου έλαβε την Αββατεία του αγίου Φιλίππου του μεγάλου το 1449 και του αγίου Φιλίππου Ροκκαδίου. Έζησε στην ευμάρεια και χλιδή. Πήγε στη Ρώμη και επί Πάπα Ευγενίου έγινε γραμματέας του και πήγε με αποστολή στην Ισπανία το 1438 για να συγκροτήσει νέα βιβλιοθήκη. Ο Πάπας για να τον ευχαριστήσει του χάρισε δύο Αββατεία στη Σικελία και άφθονα χρήματα προς αποκατάσταση των δύο θυγατέρων του και του γιου του. Επέστρεψε και πάλι στη Ρώμη και κατέληξε στη Φερράρα, όπου πέθανε σε ηλικία ενενήντα ετών.
Συγγράμματα
Ως ποιητής διέπρεψε και έλαβε στέφανο δάφνης στη Ρώμη για μια συλλογή επτά ελεγειακών ποιημάτων. Έγραψε πολλές επιστολές σε ύφος τερπνό και γλαφυρό. Μετέφρασε επίσης μερικά συγγράμματα από τα Ελληνικά στα Λατινικά.
Πηγές
Κατηγορία:Έλληνες λόγιοι Κατηγορία:Έλληνες ευεργέτες Κατηγορία:Έλληνες λόγιοι του 14ου αιώνα Κατηγορία:Έλληνες λόγιοι του 15ου αιώνα
Δημήτρης Παρίδης
Ο Δημήτρης Παρίδης (20 Σεπτεμβρίου 1945 – 22 Αυγούστου 2015) ήταν Έλληνας ποδοσφαιριστής. Γεννήθηκε το 1945 στην Καβάλα και έγινε γνωστός αγωνιζόμενος στον ΠΑΟΚ ως επιθετικός.
Το ξεκίνημα
Από 12 χρονών ο Παρίδης γράφτηκε στην ομάδα της ΑΕΚ Καβάλας, με αντάλλαγμα 10 δραχμές για τα εισιτήρια του λεωφορείου. Αν και η πολύτεκνη οικογένειά του τον χρειαζόταν στο μάζεμα των καπνών, οι υπεύθυνοι της ομάδας έπεισαν τον πατέρα του να τον αφήσει να πηγαίνει στις προπονήσεις υποσχόμενοι ότι θα τον ταΐζουν και θα του δίνουν χαρτζιλίκι! Αυτά το 1959.
Το 1961, σε ηλικία 16 ετών, υπέγραψε δελτίο με εισήγηση του προπονητή Δημήτρη Τσάκαλου. Τη σεζόν αυτή έκανε το ντεμπούτο του σε αγώνα εναντίον της Ασπίδας Ξάνθης, πριν πατήσει τα 15. Τον χαρακτήριζε η ταχύτητα και η κοφτή ντρίμπλα.
Το 1965 η ΑΕΚ Καβάλας συγχωνεύτηκε με άλλα δύο σωματεία της πόλης και δημιούργησαν τον ΑΟ Καβάλα. Ο Δημήτρης Παρίδης γίνεται βασικός στην ενιαία καβαλιώτικη ομάδα, που έπαιζε στη Β΄ Εθνική. Με προπονητή τον Αντώνη Γεωργιάδη φτάνει να διεκδικήσει την άνοδο στην Α΄ Εθνική σε αγώνες μπαράζ με τον Πανελευσινιακό και τη Νίκη Βόλου. Ο Παρίδης αποδίδει καλά και αρχίζουν να ενδαφέρονται γι' αυτόν μεγαλύτερες ομάδες με πρώτο τον Άρη Θεσσαλονίκης.
Στον ΠΑΟΚ
Με τον ΠΑΟΚ αγωνίστηκε εννιά χρόνια και γνώρισε μεγάλες στιγμές. Πρώτη μεγάλη επιτυχία η κατάκτηση του Κυπέλλου Ελλάδος το 1972 με νίκη 2-1 επί του Παναθηναϊκού στο Στάδιο Καραϊσκάκη. Ακολουθεί μια τριετία, που ο ΠΑΟΚ διεκδικεί στα ίσα το πρωτάθλημα από τον Ολυμπιακό. Κάθε χρόνο ο Ολυμπιακός έχει μόνο μια ήττα, στην Τούμπα από τον ΠΑΟΚ. Τελικά καταφέρνει να πάρει άλλο ένα κύπελλο, το 1974 νικώντας τον Ολυμπιακό στα πέναλτι, έπειτα από έναν ισόπαλο αγώνα 2-2. Ο Παρίδης είχε σκοράρει το πρώτο γκολ.
Έπειτα από μια διένεξη με τη διοίκηση, το 1977 σταματά το ποδόσφαιρο. Στα χρόνια με τον ΠΑΟΚ έπαιξε σε 186 ματς και σκόραρε 49 φορές.
Στην Εθνική
Την περίοδο 1972 ως 1975 καλείται τακτικά στην Εθνική ομάδα. Συνολικά αγωνίστηκε σε έξι ματς.
Μετά το ποδόσφαιρο
Στη συνέχεια ασχολήθηκε με το πρακτορείο ΠΡΟΠΟ που διατηρούσε στην Καβάλα. Επίσης, για ένα διάστημα ασχολήθηκε επαγγελματικά με το λαϊκό τραγούδι ως τραγουδιστής. Ήταν παντρεμένος με τη Λίτσα που είναι οδοντίατρος και συγχωριανή του. Απεβίωσε στις 22 Αυγούστου 2015 μετά από καρκίνο.
Πηγές
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Α.Ο. Καβάλα Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές ΠΑΟΚ Κατηγορία:Μακεδόνες
Άγγελος Όριος
Ο Άγγελος Όριος ή Όριο ήταν Έλληνας πολιτικός και διπλωμάτης από τη Λευκάδα.
Χρημάτισε πρόεδρος της Γερουσίας, της προσωρινής κυβερνήσεως της Ιονίου Πολιτείας που συστάθηκε αμέσως μετά της κατάληψης των Επτανήσων από Ρώσους και Οθωμανούς το 1800. Πρώτη ενέργεια της κυβέρνησης ήταν η σύνταξη του πρώτου συντάγματος της Ιονίου πολιτείας το λεγόμενο Βυζαντινό. Ο Όριος είχε βοηθήσει στην κατάληψη της Λευκάδας κι είχε χρηματίσει διοικητής Λευκάδος και Ιθάκης. Ήταν μέλος της 12 αμελούς διπλωματικής αποστολής που μετέβη στην Πετρούπολη και στην Κωνσταντινούπολη για τη σύνταξη της συνθήκης του 1800 η οποία επικύρωσε την ίδρυση του Ηνωμένου Κράτους των Ιονίων Νήσων.
Πέθανε στις 29 Απριλίου 1829 στη Λευκάδα.
Πηγές
Κατηγορία:Γερουσιαστές της Ιονίου Πολιτείας
Δήμος Γόρτυνας (πρόγραμμα Καποδίστριας)
Το παρόν λήμμα αφορά τον πρώην καποδιστριακό δήμο Γόρτυνας.
Για τον σημερινό δήμο βλέπε: Δήμος Γόρτυνας.
Ο Δήμος Γόρτυνας βρίσκεται στα νότια του νομού Ηρακλείου και έχει σαν έδρα του το χωριό Άγιοι Δέκα. Το νότιο τμήμα του δήμου βρέχεται από το Λιβυκό πέλαγος. Σύμφωνα με την απογραφή του 2001 ο δήμος έχει συνολικά 5.292 κατοίκους και έκταση 158.310 στρέμματα.
Ο δήμος περιλαμβάνει 13 δημοτικά διαμερίσματα:
Εξωτερικοί σύνδεσμοι
Γορτυ
Καπνοβιομηχανία Καρέλια
Η Καπνοβιομηχανία Καρέλια είναι μία από τις παλαιότερες εταιρείες καπνού στην Ελλάδα με έδρα την Καλαμάτα. Εξάγει τα προϊόντα της σε 65 χώρες.
Ιδρύθηκε το 1888 στην Καλαμάτα από τους Γεώργιο και Ευστάθιο Καρέλια. Ο καπνός έφτανε με καΐκια στην ευρύτερη περιοχή της Μεσσηνίας. Η πρώτη «σιγαροποιητική μηχανή» έφτασε στην περιοχή το 1916 από τον Ανδρέα Καρέλια. Η πρώτη μάρκα της εταιρείας ήταν τα «Πετρόμπεης Σιγαρέτα Αφοί Καρέλια».
Εν συνεχεία, το 1934, έκαναν την εμφάνισή τους τα «Έξτρα Καρέλια». Η κλασσική μάρκα «Καρέλια Φίλτρο» εισήλθε στην αγορά το 1957. Η εταιρεία εισήλθε στο Χρηματιστήριο Αξιών Αθηνών το 1973. Τότε έκανε την εμφάνισή της και η μάρκα «Karelia Lights».
Ίγκμπο (φυλή)
Η Ίγκμπο  (μερικές φορές Ντι Ίγκμπο ή Ίμπο), είναι εθνική ομάδα της Αφρικής και μία από τις τρεις μεγαλύτερες εθνικές ομάδες της Νιγηρίας, οι οποία συναντάται κυρίως στο νοτιανατολικό τμήμα της χώρας και είναι κατακερματισμένη σε διάφορες υποομάδες
Ίγκμπο μπορεί επίσης να βρεθούν στο Καμερούν και την Ισημερινή Γουινέα, καθώς και σε άλλες αφρικανικές χώρες σε μικρότερο βέβαια αριθμό. Απαντώνται πλέον και σε άλλες χώρες λόγω μετανάστευσης και του ατλαντικού δουλεμπορίου. Ο ακριβής αριθμός των Ίγκμπο που ζουν εκτός της Αφρικής δεν είναι δυνατόν να προσδιοριστεί.
Οι Ίγμπο μιλούν τη γλώσσα Ίγκμπο, η οποία περιλαμβάνει εκατοντάδες διαφορετικές διαλέκτους.
Το 1967 μία ομάδα αυτονομιστών Ίγκμπο ανακήρυξε την ανεξαρτησία της και σχημάτισε το κράτος της Μπιάφρας. Η ενέργεια τους αυτή προκάλεσε εμφύλιο πόλεμο, ο οποίος διήρκεσε μέχρι το 1970 και στοίχισε τη ζωή σε περισσότερο από ένα εκατομμύριο ανθρώπους.
Εξωτερικοί σύνδεσμοι
Κατηγορία:Νιγηρία Κατηγορία:Φυλές της Αφρικής
Λαομέδεια (δορυφόρος)
Λαομέδεια (αγγλικά: Laomedeia) ονομάζεται ένας από τους φυσικούς δορυφόρους του πλανήτη Ποσειδώνα. Το όνομά του προέρχεται από το όνομα μιας εκ των Νηρηίδων της ελληνικής μυθολογίας. Η άλλη του σημερινή ονομασία είναι Ποσειδώνας XII (Neptune XII, δηλαδή ο δωδέκατος από τους δορυφόρους του Ποσειδώνα που έχει ονομαστεί). Η αρχική προσωρινή ονομασία που του είχε δοθεί ήταν S/2002 N 3, ενώ το σημερινό του όνομα του δόθηκε στις 3 Φεβρουαρίου του 2007.
Εξωτερικοί σύνδεσμοι
Κατηγορία:Φυσικοί δορυφόροι Ποσειδώνα
Ο Μωυσής στην Αίγυπτο
Ο Μωυσής στην Αίγυπτο (ιταλικά: Mosè in Egitto) και η διάβαση της Ερυθράς θάλασσας ή Ο Μωυσής και ο Φαραώ, είναι όπερα του Τζοακίνο Αντόνιο Ροσσίνι, που γράφτηκε το 1827. Η όπερα βασίζεται στη βιβλική έξοδο του Μωυσή με τους Εβραίους από την Αίγυπτο και τη διάβαση της Ερυθράς Θάλασσας, δηλαδή το γεγονός που ο Μωυσής σήκωσε το ραβδί του και τα νερά της Ερυθράς θάλασσας χωρίστηκαν και έτσι κατάφεραν οι Εβραίοι να διασχίσουν τη θάλασσα και φύγουν, γιατί τους κυνηγούσε ο Φαραώ. Βασικοί χαρακτήρες είναι ο Μωυσής, οι Εβραίοι, ο Φαραώ, ο Αμένοφις, η Εβραία Αναΐς, με την οποία είναι ερωτευμένος ο γιος του Φαραώ και η βασίλισσα Σιναΐς. Ο Ροσσίνι 10 χρόνια νωρίτερα είχε γράψει την ίδια όπερα αλλά στα γαλλικά και στην τρίτη πράξη είχε προσθέσει μπαλέτο. Η όπερα αποτέλεσε μεγάλη επιτυχία και έφερε πολλά κέρδη στον συνθέτη. Το έργο ήταν πολύ ωραίο και τόνισε τις δραματικές στιγμές αυτής της ιστορίας και επίσης έδειξε τη μαεστρία του Ροσσίνι στην γαλλική παράδοση με τα εκφραστικά, σολιστικά και χορωδιακά μέρη.
Εξωτερικοί σύνδεσμοι
Κατηγορία:Όπερες στην ιταλική γλώσσα Κατηγορία:Όπερες του Τζοακίνο Ροσσίνι
Μινυάδες
Στην ελληνική μυθολογία Μινυάδες ονομάζονταν συλλογικά οι τρεις κόρες του βασιλιά του Ορχομενού Μινύα, οι οποίες είχαν τα ιδιαίτερα ονόματα Αλκοθόη, Αρσίππη και Λευκίππη. Ο σχετικός με αυτές μύθος έχει πολλές παραλλαγές, αλλά το κοινό στοιχείο είναι ότι σε κάποια εορτή του Διονύσου οι Μινυάδες έμεναν στο σπίτι τους κλώθοντας και υφαίνοντας, ενώ οι γυναίκες του Ορχομενού (ή των Θηβών) έτρεχαν στα βουνά για να λατρέψουν τον θεό. Για την περιφρόνησή τους προς τη λατρεία του, ο Διόνυσος τιμώρησε τις Μινυάδες: Τους ενέβαλε τρέλα (μανία) ώστε να δουν τους εαυτούς τους τυλιγμένους από κισσό και αμπελόφυλλα, ενώ από τη στέγη έσταζε πάνω τους κρασί και γάλα. Μυστηριώδη φώτα φάνηκαν στις αίθουσες των ανακτόρων του Ορχομενού, ενώ ακούστηκαν φωνές από άγρια ζώα και ήχοι από αυλούς και τύμπανα. Μετά από αυτά, οι Μινυάδες άρπαξαν τον μικρό Ίππασο, γιο της Λευκίππης, και τον καταξέσκισαν (η αρχαία λέξη είναι «σπαραγμός») γιατί τον πέρασαν για μικρό ελαφάκι. Τελικά στεφανώθηκαν με κισσούς και έτρεξαν να συναντήσουν τις άλλες γυναίκες που εόρταζαν στα βουνά.
Σύμφωνα με μία εκδοχή, μεταμορφώθηκαν σε νυχτερίδες, ενώ άλλη παράδοση αναφέρει ότι, προτού τις τιμωρήσει, ο Διόνυσος εμφανίσθηκε μπροστά τους με τη μορφή μικρού κοριτσιού και τις κατηγόρησε για την αδιαφορία τους προς τον θεό. Οι Μινυάδες κορόιδεψαν τη μικρούλα και τότε ο Διόνυσος μεταμορφώθηκε διαδοχικά σε ταύρο, πάνθηρα και λιοντάρι. Την ίδια στιγμή, γάλα και κρασί άρχισε να τρέχει από τα καθίσματά τους. Τότε έπιασε τις Μινυάδες τρέλα και σκότωσαν τον Ίππασο.
Πηγές
Μινυαδες Μινυαδες
Νικόλαος Παπαδάκης (πολιτικός)
Ο '''Νικόλαος Γ. Παπαδάκης''' (απεβίωσε στις 22 Οκτωβρίου 1968) ήταν Έλληνας δικηγόρος και πολιτικός, που χρημάτισε βουλευτής Λασιθίου σε δύο κοινοβουλευτικές περιόδους.
Παραπομπές
Κατηγορία:Βουλευτές Λασιθίου Κατηγορία:Νομάρχες Πρέβεζας Κατηγορία:Νομάρχες Καστοριάς Κατηγορία:Έλληνες δικηγόροι Κατηγορία:Έλληνες Νομάρχες
Ντομίνγκος Πασιένσια
Ο Ντομίνγκος Ζοσέ Πασιένσια Ολιβέιρα, ή απλά Ντομίνγκος όπως ήταν γνωστός ως ποδοσφαιριστής (γεννημένος στις 2 Ιανουαρίου 1969 στη Λέσα ντα Παλμέιρα του Ματοσίνιος), είναι ένας παλαίμαχος Πορτογάλος ποδοσφαιριστής ο οποίος αγωνίστηκε ως επιθετικός, και νυν προπονητής.
Κατάφερε να διακριθεί τόσο με την Πόρτο όσο και με την Εθνική Πορτογαλίας, αγωνιζόμενος σε περισσότερους από 350 επίσημους αγώνες με την πρώτη σε διάστημα 12 σεζόν (πετυχαίνοντας περίπου 150 γκολ), και αγωνιζόμενος με την δεύτερη στο Euro 1996.
Έχοντας πλέον καταθέσει τα διαπιστευτήριά του το 2005, ο Ντομίνγκος ξεκίνησε την προπονητική του καριέρα, με πιο σημαντική στιγμή την συμμετοχή με την Μπράγκα στον τελικό του Europa League του 2011.
Αγωνιστική καριέρα
Παίκτης της ΦΚ Πόρτο από τα 13 του, όταν αυτή τον ανακάλυψε στην τοπική Ατλέτικο ντε Λέσα, ο Ντομίνγκος απέδειξε το τεράστιο ταλέντο του στο σκοράρισμα, κι αυτό παρά το γεγονός πως ήταν αδύναμος από πλευράς φυσικής κατάστασης. Ο Τόμισλαβ Ίβιτς ήταν τελικά αυτός που αποφάσισε να τον προωθήσει στην πρώτη ομάδα των "Δράκων" ως αλλαγή του μεγάλου σε ηλικία πλέον Φερνάντο Γκόμες, ενώ πραγματοποίησε το ντεμπούτο του στη πρώτη ομάδα σε ηλικία 19 ετών, καταφέρνοντας να αναδειχτεί πρώτος σκόρερ του πορτογαλικού πρωταθλήματος την σεζόν 1995–96. Προηγουμένως, τη σεζόν 1990–91, είχε συμμετάσχει στην "μάχη" της τελευταίας αγωνιστικής του πρωταθλήματος για το βραβείο Bola de Prata με αντίπαλό του τον παίκτη της Μπενφίκα Ρουί Άγκουας, με την ομάδα του Άγκουας να έχει κατακτήσει το πρωτάθλημα από την προηγούμενη αγωνιστική: ο Ντομίνγκος αγωνίστηκε πρώτος, πετυχαίνοντας τέσσερα τέρματα σε βάρος της Βιτόρια Γκιμαράες σε μια εντός έδρας νίκη με 5–0, πηγαίνοντας από τα 20 γκολ που είχε πετύχει συνολικά στα 24. Ο Άγκουας αγωνίστηκε μερικές ώρες αργότερα απέναντι στην ΣΚ Μπέιρα-Μαρ, πετυχαίνοντας δύο γκολ στο δεύτερο ημίχρονο μια νίκης των "Αετών της Λισαβόνας" με 3-0, τελειώνοντας έτσι τη σεζόν με 25 γκολ, μόλις ένα παραπάνω από τον Ντομίνγκος.
Την σεζόν 1997–98, ο Ντομίνγκος μετακόμισε στην ομάδα από τις Κανάριες Νήσους, ΣΝ Τενερίφη, μία όλις σεζόν αφότου η Πόρτο υπέγραψε τον μεγάλο επιθετικό Μάριο Ζαρντέλ. Εκεί, είχε ως συμπαίκτη τον Ολλανδό Ρόι Μακάι, αλλά δεν κατάφερε ποτέ να προσαρμοστεί στο επίπεδο της Πριμέρα Ντιβιζιόν, σκοράροντας μόλις στην τελευταία του σεζόν με την ομάδα - η οποία τελείωσε με τον υποβιβασμό της - σε μια εντός έδρας ήττα με 1–2 από την Ντεπορτίβο Αλαβές.
Ο Ντομίνγκος τελικά επέστρεψε στην Πόρτο δύο χρόνια αργότερα, με την τελευταία να προλαβαίνει την τελευταία στιγμή να κάνει υψηλότερη προσφορά από την Σπόρτινγκ Λισαβόνας, κάνοντας έτσι δικό της τον παίκτη. Αν και υπήρξε αντικείμενο λατρείας από τον κόσμο της ομάδας, δεν κατάφερε να καθιερωθεί όπως στο παρελθόν, και αποσύρθηκε από την ενεργό δράση με το τέλος της σεζόν 2000–01. Κατέκτησε επτά τίτλους πρωταθλητή, έξι Σούπερ Καπ και πέντε κύπελλα.
Με την Πορτογαλία, ο Ντομίνγκος πέτυχε εννέα γκολ σε 35 εμφανίσεις, συμπεριλαμβανομένου ενός απέναντι στην Κροατία στο Euro 1996, καθώς η εθνική ομάδα έφτασε τα προημιτελικά της διοργάνωσης.
Λεϊρία και Ακαντέμικα
Μετά την απόσυρσή του, ο Ντομίνγκος ανέλαβε προπονητής στις ακαδημίες της Πόρτο, και αργότερα, στις ρεζέρβες. Αφού ολοκλήρωσε τις σπουδές του πήρε άδεια προπονητή, ο Ντομίνγκος εγκατέλειψε την Πόρτο και προσλήφτηκε ως προπονητής από την ομάδα της πρώτης κατηγορίας του πορτογαλικού ποδοσφαίρου Ουνιάο Λεϊρία για τη σεζόν 2006–07. Άνοιξε επίσης σχολή ποδοσφαίρου στο Ματοσίνιος με τον πρώην συμπαίκτη του στην Πόρτο Ρουί Μπάρος.
Παρά την γενικώς καλή δουλειά εκ μέρους του, που οδήγησε την ομάδα να τερματίσει στην έβδομη θέση του πρωταθλήματος, ο Ντομίνγκος εγκατέλειψε την ομάδα πριν από το τέλος της σεζόν, έχοντας τσακωθεί με τον πρόεδρο της ομάδας και τον παίκτη Αντριάνο Ροσάτο.
Την επόμενη σεζόν ο Ντομίνγκος ανέλαβε την τεχνική καθοδήγηση μιας άλλης ομάδας της πρώτης κατηγορίας, της Ακαντέμικα Κοΐμπρα, μετά την παραίτηση του Μανουέλ Μασάδο. Την πρώτη του χρονιά ως προπονητής των Φοιτητών, οδήγησε την ομάδα σε δύο συνεχόμενες νίκες σε βάρος της Μπενφίκα (3–0, 1–0). Στη δεύτερη σεζόν του, οδήγησε την ομάδα στην κατάκτηση της έβδομης θέσης, την καλύτερα στην ιστορία της ομάδας τα τελευταία 24 χρόνια.
Μπράγκα
Τον Ιούνιο του 2009, ο Πασιένσια παραιτήθηκε, αφού έλαβε προσφορά από την ΣΚ Μπράγκα, η οποία είχε μόλις χάσει τον προπονητή της Ζόρζε Ζέσους ο οποίος είχε υπογράψει στην Μπενφίκα. Την πρώτη του σεζόν, και παρά ένα κακό ξεκίνημα στο οποίο συμπεριλαμβανόταν ο αποκλεισμός από το UEFA Europa League στο τρίτο προκριματικό γύρο από την ΙΦ Έλφσμποργκ, οδήγησε τη ομάδα από το Μίνιο σε μια πορεία άνευ προηγουμένου, καθώς αυτή βρισκόταν επικεφαλής της βαθμολογικής κατάταξης για το μεγαλύτερο μέρος της σεζόν και τελικά τερμάτισε στη δεύτερη θέση - την καλύτερη στην ιστορία της ομάδας, πίσω από την Μπενφίκα - εξασφαλίζοντας έτσι την πρόκριση για τα προκριματικά του UEFA Champions League. Η ομάδα έγινε μόλις η πέμπτηστην ιστορία της χώρας που φτάνει στη φάση των ομίλων της διοργάνωσης, αφού απέκλεισε τις Σέλτικ (4–2 συνολικό σκορ) και Σεβίλλη ΦΚ (5–3) στους προκριματικούς γύρους.
Μετά από ένα κακό ξεκίνημα τόσο εντός συνόρων όσο και στη φάση των ομίλων του Τσάμπιονς Λιγκ, η Μπράγκα αργά αλλά σταθερά ξαναβρήκε την φόρμα της, τερματίζοντας τέταρτη στο πρωτάθλημα και τρίτη στον όμιλό της, με επακόλουθο την πρόκριση για το Europa League, όπου ο Ντομίνγκος οδήγησε την ομάδα στον τελικό, αποκλείοντας διαδοχικά τις Λεχ Πόζναν, Λίβερπουλ, ΦΚ Ντιναμό Κιέβου και Μπενφίκα. Όπως είχε ανακοινώσει τον Μάιο του 2011, εγκατέλειψε το πόστο του στην ομάδα μετά τον αγώνα με την Πόρτο.
Σπόρτινγκ
Στις 23 Μαΐου 2011, ο Ντομίνγκος ανέλαβε να διαδεχτεί τον Ζοσέ Κουτσέιρο στον πάγκο της Σπόρτινγκ Λισαβόνας. Η μετακόμισή του στη Λισαβόνα ήταν κατά πολλούς αναμενόμενη μετά την ανάδειξη του Λουίς Γκοντίνιο Λόπες στην προεδρία των "Λεόντων". Την πρώτη του σεζόν, ο Ντομίνγκος κατάφερε να προκριθεί με τα Λιοντάρια στο πρώτο τελικό κυπέλλου γι'αυτά ύστερα από πέντε χρόνια. Στις 13 Φεβρουαρίου 2012, παρόλα αυτά, καθώς η ομάδα βρισκόταν τέταρτη στο πρωτάθλημα, 16 βαθμούς πίσω από την πρωτοπόρο και μισητή αντίπαλο Μπενφίκα, απολύθηκε, μετά από μια εκτός έδρας ήττα με 0–2 από την ΚΣ Μαρίτιμο.
Ντεπορτίβο
Στις 30 Δεκεμβρίου 2012, ο Πασιένσια υπέγραψε συμβόλαιο συνεργασίας με την ομάδα της Α΄ Κατηγορίας Ισπανίας, Ντεπορτίβο Λα Κορούνια, καθώς η ομάδα της Γαλικίας πάλευε για την αποφυγή του υποβιβασμού. Στον πρώτο αγώνηα που κάθισε στον πάγκο της, η Λα Κορούνια επικράτησε της Μάλαγα ΚΦ με 1–0 εντός έδρας, πετυχαίνοντας την πρώτη της νίκης ύστερα από διάστημα δύο μηνών.
Ο Πασιένσια παραιτήθηκε από την Depor στις 10 Φεβροαυρίου 2013, καθώς δεν κατάφερε να βοηθήσει την ομάδα να απομακρυνθεί από την 20ή και τελευταία θέση του βαθμολογικού πίνακα.
Εξωτερικοί σύνδεσμοι
Κατηγορία:Πορτογάλοι ποδοσφαιριστές Κατηγορία:Πορτογάλοι προπονητές ποδοσφαίρου Κατηγορία:Επιθετικοί ποδοσφαιριστές Κατηγορία:Ποδοσφαιριστές ΦΚ Πόρτο Κατηγορία:Ποδοσφαιριστές Ευρωπαϊκού Πρωταθλήματος 1996 Κατηγορία:Ποδοσφαιριστές Πριμέρα Ντιβιζιόν Κατηγορία:Προπονητές ποδοσφαίρου Σπόρτινγκ Λισαβόνας Κατηγορία:Ποδοσφαιριστές Εθνικής Πορτογαλίας Κατηγορία:Προπονητές ποδοσφαίρου ΟΝ Λεϊρία Κατηγορία:Προπονητές ποδοσφαίρου Ασοσιασάο Ακαδέμικα δε Κοΐμπρα Κατηγορία:Ποδοσφαιριστές Εθνικής Πορτογαλίας Κ21 Κατηγορία:Ποδοσφαιριστές Εθνικής Πορτογαλίας Κ18 Κατηγορία:Προπονητές ποδοσφαίρου Ντεπορτίβο Λα Κορούνια Κατηγορία:Ποδοσφαιριστές ΚΝ Τενερίφη Κατηγορία:Προπονητές ποδοσφαίρου Σπόρτινγκ Κλούμπε ντε Μπράγκα Κατηγορία:Ποδοσφαιριστές Πριμέιρα Λίγκα Κατηγορία:Προπονητές Σούπερ Λιγκ Τουρκίας Κατηγορία:Προπονητές ποδοσφαίρου Κάισερισπορ Κατηγορία:Προπονητές ποδοσφαίρου Βιτόρια Σετούμπαλ Κατηγορία:Προπονητές ποδοσφαίρου ΑΠΟΕΛ Κατηγορία:Προπονητές ποδοσφαίρου ΚΦ Ος Μπελενένσες Κατηγορία:Προπονητές Πριμέρα Ντιβιζιόν
Άννα Σοφία της Σαξονίας-Γκότα-Άλτενμπουργκ
Η Άννα-Σοφία, γερμ. Anna-Sophie (22 Δεκεμβρίου 1670 - 28 Δεκεμβρίου 1728) από τον Οίκο των Βέττιν ήταν κόρη του δούκα της Σαξονίας-Γκότα-Άλτενμπουργκ και με τον γάμο της έγινε πριγκίπισσα του Σβάρτσμπουργκ-Ρούντολστατ.
Οικογένεια
Παντρεύτηκε το 1691 τον Λουδοβίκο-Φρειδερίκο Α΄ πρίγκιπα του Σβάρτσμπουργκ-Ρούντολστατ και είχε τέκνα:
Παραπομπές
Κατηγορία:Οίκος των Βέττιν Κατηγορία:Πριγκίπισσες της Γερμανίας Κατηγορία:Πριγκίπισσες της Σαξονίας-Γκότα-Άλτενμπουργκ
Δε Βάλεϊ
Το Δε Βάλεϊ (αγγλικά: The Valley) είναι η πρωτεύουσα και η μεγαλύτερη "πόλη" της Ανγκουίλα και βρίσκεται στο ομώνυμο νησί. Έχει πληθυσμό 1.169 κατοίκους, σύμφωνα με την απογραφή του 2001.
Κατηγορία:Ανγκουίλα Κατηγορία:Πρωτεύουσες της Βόρειας Αμερικής
Δήμος Κιλελέρ
Ο Δήμος Κιλελέρ  είναι δήμος της Περιφέρειας Θεσσαλίας που συστάθηκε με το Πρόγραμμα Καλλικράτης. Προέκυψε από τη συνένωση των προϋπαρχόντων δήμων Κιλελέρ, Νικαίας, Κραννώνος, Πλατυκάμπου και  Αρμενίου. Η έκταση του νέου Δήμου είναι 975.29 τ.χλμ και ο πληθυσμός του 20.854 κάτοικοι, σύμφωνα με την Απογραφή του 2011 (23.213 το 2001). Έδρα του νέου δήμου ορίστηκε η Νίκαια και ιστορική έδρα το Κιλελέρ.
Το όνομα Κιλελέρ είναι τουρκικό. Ετυμολογικά παράγεται από την λέξη göl (γκιολ), που σημαίνει «λίμνη, λάκκος, έλος». Παλαιότερα υπήρχαν πολλά έλη στην περιοχή. Ο πληθυντικός της λέξης είναι göleler (γκιολελέρ), που σημαίνει «ελώδης τόπος» και τελικά έγινε Κιλελέρ. -ler και -lar είναι καταλήξεις πληθυντικού αριθμού ονομάτων στην τουρκική γλώσσα.
Από τον Νοέμβριο του 2012 το Κιλελέρ διαθέτει πλήρως εξοπλισμένο Οδοντιατρείο που εξυπηρετεί τους κατοίκους του, αλλά και κατοίκους των γύρω χωριών.
Δήμαρχοι Κιλελέρ
Αιρετοί κοινοτάρχες και δήμαρχοι Κιλελέρ διετέλεσαν μεταπολιτευτικά οι εξής:
Πηγές
Κατηγορία:Δήμοι της Περιφέρειας Θεσσαλίας
Νταντασίτης
Ο Νταντασίτης (αγγλ. dundasite) είναι σπάνιο ανθρακικό ορυκτό του μολύβδου και του αργιλίου. Το όνομά του το οφείλει στην τοποθεσία όπου πρωτοβρέθηκε, στην Dundas της Τασμανίας στην Ωκεανία. Το ορυκτό ανακαλύφθηκε για πρώτη φορά στην Αδελαΐδα σε περιοχή ιδιοκατασκευμάτων ναρκών. Ο Νταντασίτης για πρώτη φορά περιγράφηκε από τον Ουίλιαμ Πέτερντ (William Frederick Petterd) το 1893.
Ο Νταντασίτης είναι ένα ασυνήθιστο δευτερογενές ορυκτό που ανευρίσκεται στην ζώνη οξείδωσης των μεταλλευτικών αποθέσεων του μολύβδου. Μπορεί επίσης να είναι διάστικτος από κίτρινο Κερουσίτη. Ορυκτά με τα οποία σχετίζεται είναι ο κερουσίτης, πλαττνερίτης, αζουρίτης, ο μαλαχίτης, ο πυρομορφίτης, ο μιμητίτης, ο μπωνταντίτης, ο νταφτίτης, ο γιββσίτης, ο αλλοφανής και ο λειμονίτης. Μέχρι στιγμής έχει εντοπιστεί στα εξής ορυχεία: εκτός από το Dundas της Τασμανία στην Αυστραλία, ανευρίσκεται στη Λιέγη στο Βέλγιο, στο Guangxi στη Λαϊκή Δημοκρατία της Κίνας, στα γερμανικά κρατίδια Niedersachsen (όρη Χαρτς), Βόρεια Ρηνανία-Βεστφαλία (Sauerland, Siegen), Rheinland-Pfalz (Nothweiler, Bad EMS, Rheinbreitbach), στη Γαλλία (Αλσατία, Ακουιτανία, Λανγκντόκ-Ρουσιγιόν, Provence-Alpes-Cote d'Azur και Rhône-Alpes) στα μεταλλεία Λαυρίου (Αττική στην Ελλάδα), την Αγγλία, τη Σκωτία, την Ουαλία στο Galway και στο Tipperary στην Ιρλανδία. Επίσης βρίσκεται στη Λομβαρδία, τη Σαρδηνία, την Τοσκάνη και τη Βενετία στην Ιταλία, στο κοίτασμα Τσουμέμπ στη Ναμίμπια, στην Βόρειο Νησί της Νέας Ζηλανδίας, στην Καρινθία, στο Σάλτσμπουργκ και στη Στυρία στην Αυστρία, στη Μοραβία στην Τσεχική Δημοκρατία, στο νομό Heves στην Ουγγαρία, καθώς και στη Νεβάδα, Νιου Τζέρσεϊ και το Νέο Μεξικό στις ΗΠΑ.
Στην Ελλάδα ανευρίσκεται στα μεταλλεία Λαυρίου και συγκεκριμένα στο ορυχείο του Αγίου Κωνσταντίνου Καμάριζας.
Πηγές
Κατηγορία:Ορυκτά του αργιλίου Κατηγορία:Ορυκτά του μολύβδου Κατηγορία:Ανθρακικά ορυκτά
Φαιστός Αχαΐας
Η Φαιστός ήταν πόλη της αρχαίας Αχαΐας.
Σύμφωνα με τον Στέφανο Βυζάντιο Έστι και Αχαΐας, ως Ριανός εν Αχαϊκών τρίτω το εθνικόν ομοίως Φαίστιος. Βρισκόταν πολύ κοντά στην αρχαία Ώλενο και στην Δύμη και ανήκε στην Δυμαία χώρα. Οι πολίτες της αποκαλούνταν Φαίστιος και Φαίστια.
Σύμφωνα με τον αρχαιολόγο Αλέξανδρο Ραγκαβή το 757 π.Χ. η Φαιστός συνενώθηκε με τις γύρω πόλεις και δημιουργήθηκε η Δύμη.
Η θέση της αρχαίας πόλης δεν έχει βρεθεί, αλλά πιστεύεται ότι βρίσκεται στην περιοχή της σημερινής Φώσταινας.
Αναφορές
Κατηγορία:Πόλεις της αρχαίας Αχαΐας
Αξιόγραφο
Με τον όρο αξιόγραφο χαρακτηρίζεται συγκεκριμένο έγγραφο στο οποίο ενσωματώνεται κάποιο δικαίωμα του οποίου η ενάσκηση και η μεταβίβαση είναι αδύνατη χωρίς τη κατοχή του εν λόγω εγγράφου.
Γενικά
Ένα σπουδαίο χαρακτηριστικό της σύγχρονης οικονομίας είναι η συνεχής κυκλοφορία του πλούτου, δηλαδή η ανά πάσα στιγμή μετακίνηση και μεταβίβασή του. Η διακίνηση αυτή επιτυγχάνεται με τις κινητές αξίες, δηλαδή με έγγραφα τα οποία περικλείουν τα, επί των διαφόρων κινητών και ακινήτων πραγμάτων, δικαιώματα ή υποσχέσεις, ή διαταγές περί πληρωμής χρηματικών ποσών. Πράγματι με τέτοια έγγραφα επιτυγχάνεται χωρίς πολλές διατυπώσεις η μεταβίβαση κυριότητας πραγμάτων ανεξαρτήτως τόπου, (μπορεί να είναι μεταφερόμενα εμπορεύματα με πλοίο στη μέση του ωκεανού), ή και η χωρίς άμεση καταβολή χρηματικού ποσού αγορά αγαθών κ.λπ.
Έτσι ενώ κατά την υφιστάμενη νομοθεσία για τη μεταβίβαση των ακινήτων π.χ. μιας ανώνυμης εταιρίας απαιτούνται συμβολαιογραφικά έγγραφα και πλείστες διατυπώσεις, το ίδιο αποτέλεσμα μπορεί να επέλθει με την απλή μεταβίβαση των εγγράφων μετοχών της εταιρίας. Κατά τον ίδιο τρόπο και η κυριότητα των εμπορευμάτων που μεταφέρονται δια θαλάσσης σε κάποιο σημείο του ωκεανού μεταβιβάζεται με την απλή μεταβίβαση της φορτωτικής. Οι παραπάνω αναφερόμενες κινητές αξίες - έγγραφα, ονομάζονται γενικά αξιόγραφα.
Στοιχεία αξιογράφου
Από τον προαναφερόμενο στην αρχή ορισμό προκύπτει ότι απαραίτητα στοιχεία του αξιογράφου είναι: Υφίστανται όμως και αξιόγραφα που εκτός από τα δύο αυτά κύρια στοιχεία απαιτούνται και άλλα για τον ειδικό προσδιορισμό του είδους τους. Τα ειδικά προσδιοριστικά αυτά στοιχεία είναι: α) ο αναφερόμενος στο έγγραφο προσδιορισμός του δικαιώματος και β) το αυτόνομο του δικαιώματος του νομίμου κατόχου του τίτλου.
*
Σωφρόνιος Λειχούδης
Βιογραφία
Γεννήθηκε στην Κεφαλλονιά το 1652. Αδελφός του ήταν ο Ιωαννίκος Λειχούδης. Αφού αρχικά σπούδασε στη Κεφαλλονιά, πήγε στη Βενετία για να σπουδάσει θεολογία και φιλοσοφία με καθηγητή τον Γεράσιμο Βλάχο. Φοίτησε και στο Πανεπιστήμιο της Πάντοβα επί εννέα χρόνια και αναγορεύτηκε διδάκτορας. Επέστρεψε στην Κεφαλλονιά όπου χειροτονήθηκε ιερέας. Δίδαξε για πολλά χρόνια στα σχολεία της Κεφαλλονιάς, της Μακεδονίας και της Θεσσαλίας. Το 1683 μετέβη στην Κωνσταντινούπολη, όπου δίδαξε στους ναούς με την άδεια του Πατριάρχη. Έπειτα, στάλθηκε στη Ρωσία, κατόπιν πρωτοβουλίας του Πατριάρχου Ιεροσολύμων Δοσιθέου (Νοταρά) σε ανταπόκριση παλαιού αιτήματος των ρωσικών εκκλησιαστικών και πολιτικών αρχών, για την αποστολή από την Ορθόδοξη Ανατολή λογίων, ικανών να ιδρύσουν ανώτατη σχολή ελληνικής κατεύθυνσης. Εκεί δίδαξε από το 1685 στην Ακαδημία της Μόσχας ρητορική και ελληνικά. Στο τέλος του βίου του εξελέγη ηγούμενος της Μονής Σολότσιν, αλλά η προϊούσα ηλικία του δεν του επέτρεψε να διοικήσει το μοναστήρι. Απεβίωσε στις 15 Ιουνίου 1730 και ετάφη στη Μονή Νοβοσπάσσκι.
Πηγές
Κατηγορία:Έλληνες λόγιοι του 17ου αιώνα Κατηγορία:Ορθόδοξοι λόγιοι Κατηγορία:Έλληνες κληρικοί
Καρέλια
Το επώνυμο του Καρέλια μπορεί να αναφέρεται σε:
Αιμολυτική νόσος των νεογνών
Η αιμολυτική νόσος των νεογνών, επίσης γνωστή ως αιμολυτική νόσος εμβρύου και νεογνού, ή εμβρυϊκή ερυθροβλάστωση, είναι αλλοάνοση πάθηση που αναπτύσσεται σε ένα έμβρυο στη γέννηση ή κατά τη γέννηση, όταν τα μόρια IgG (από τους πέντε κύριους τύπους αντισωμάτων) παραγμένα από τη μητέρα περνούν δια μέσου του πλακούντα. Μεταξύ αυτών των αντισωμάτων υπάρχουν μερικά που προσβάλλουν αντιγόνα στα ερυθρά αιμοσφαίρια στην εμβρυϊκή κυκλοφορία, κατακερματίζοντας και καταστρέφοντας τα κύτταρα (αιμόλυση). Το έμβρυο μπορεί να αναπτύξει δικτυοερυθροκυττάρωση και αναιμία. Αυτή η εμβρυϊκή ασθένεια κυμαίνεται από ήπια έως πολύ σοβαρή και μπορεί να συμβεί θάνατος του εμβρύου από καρδιακή ανεπάρκεια (εμβρυϊκός ύδρωπας). Όταν η ασθένεια είναι ήπια ή σοβαρή, πολλοί ερυθροβλάστες (ανώριμα ερυθρά αιμοσφαίρια) υπάρχουν στο εμβρυϊκό αίμα και έτσι οι μορφές αυτές της ασθένειας μπορούν να ονομαστούν εμβρυϊκή ερυθροβλάστωση.
Η αιμολυτική νόσος των νεογνών αντιπροσωπεύει παραβίαση του ανοσοποιητικού προνομίου για το έμβρυο ή κάποια άλλη μορφή βλάβης της ανοσολογικής ανοχής της εγκυμοσύνης. Διάφοροι τύποι της αιμολυτικής νόσου των νεογνών ταξινομούνται με βάση ποιό αλλοαντιγόνο προκαλεί την αντίδραση. Κατά σειρά εμφάνισης, οι τύποι περιλαμβάνουν ΑΒΟ, αντι-RhD, αντι-RhE, αντι-Rhc, αντι-Rh, αντι-RhC, πολυαντιγονικοί συνδιασμοί και αντι-Kell.
Κατηγορία:Αιματολογία Κατηγορία:Νεογνολογία
Παιώνιος
Ο Παιώνιος από την Μένδη ήταν αρχαίος Έλληνας γλύπτης, γνωστός για το άγαλμα της Νίκης που κοσμούσε άλλοτε τον χώρο μπροστά τον Ναό του Δία στην Ολυμπία. Διέπρεψε στο δεύτερο ήμισυ του 5ου αιώνα π.Χ.
Βιογραφικά στοιχεία
thumb|Η Νίκη του Παιωνίου (Μουσείο Ολυμπίας). Γεννήθηκε στην Μένδη της Χαλκιδικής (στη σημερινή Καλάνδρα). Σύμφωνα με τον Παυσανία, έργα του είναι ο αγώνας αρματοδρομίας του Πέλοπα και Οινομάου, αγάλματα του ανατολικού αετώματος του Ναού του Δία στην Ολυμπία, ενώ επιγραφές μαρτυρούν την πατρότητα του κολοσσιαίου μαρμάρινου αγάλματος της Νίκης του Παιωνίου. Ως καλλιτέχνης επηρεάστηκε από τον Φειδία.
Εξωτερικοί σύνδεσμοι
Κατηγορία:Αρχαίοι Έλληνες γλύπτες
Audacity
Το Audacity είναι πρόγραμμα ψηφιακής επεξεργασίας ήχου και ηχογράφησης, που κυκλοφορεί σαν ελεύθερο λογισμικό και είναι ανεξάρτητο πλατφόρμας. Είναι διαθέσιμο για Windows, Mac OS X, Linux και BSD.
Το Audacity δημιουργήθηκε από τον Dominic Mazzoni όταν ήταν φοιτητής στο πανεπιστήμιο Carnegie Mellon, Ο Mazzoni τώρα εργάζεται στην Google αλλά παραμένει ο κύριος συντηρητής του έργου με την βοήθεια πολλών ανθρώπων από όλο τον κόσμο. Το Audacity κέρδισε βραβείο του SourceForge.net, Απονομή Επιλογής Κοινότητας για το καλύτερο Πρόγραμμα Πολυμέσων το 2007.
Χαρακτηριστικά
Το Audacity μπορεί να χρησιμοποιηθεί για μετα-επεξεργασία πολλών ειδών αρχείων ήχου, συμπεριλαμβανομένου και τα podcasts. Μπορεί να χρησιμοποιηθεί για την ολοκλήρωση podcasts προσθέτοντας εφέ όπως κανονικοποίηση έντασης ήχου, αποκοπές κομματιών, έλεγχο έντασης ήχου (σιγά-σιγά δυνάμωση-αποδυνάμωση ήχου - fade-in/fade-out).
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Ελεύθερο λογισμικό προγραμματισμένο σε C++
Κώστας Δράμπης
Ο Κώστας Δράμπης είναι Έλληνας πρώην ποδοσφαιριστής, που έπαιξε για δέκα χρόνια στην ομάδα του Άρη και τρία ακόμη στον Μακεδονικό.
Καριέρα
Ο Δράμπης ξεκίνησε την καριέρα του στον τοπικό αθλητικό όμιλο της Φλώρινας και το 1971, ο Άγγλος προπονητής του Άρη, Γουίλφ ΜακΓκίνες, τον ενέταξε στο δυναμικό της ομάδας.
Κτησίας
Ο Κτησίας ο Κνίδιος ήταν γιατρός και συγγραφέας του τέλους του 5ου και των αρχών του 4ου αιώνα π.Χ. από την Κνίδο. Ο πατέρας του ονομαζόταν Κτησίαρχος ή Κτησίοχος. Σύμφωνα με το Γαληνό, ο Κτησίας υπήρξε σύγχρονος και συγγενής του Ιπποκράτους (ΙΗ΄ α 731).
Κώστας Δράμπης
Καριέρα
Την πρώτη του σεζόν έπαιξε σε δέκα αγώνες, σκοράροντας ένα γκολ, ενώ από το 1972-73 αποτέλεσε μέλος της βασικής ενδεκάδας, αγωνιζόμενος σε 27 παιχνίδια και πετυχαίνοντας τέσσερα γκολ.
Κτησίας
Ο Κτησίας ως ιατρός
Ο Κτησίας ακολούθησε ως ιατρός τον Κύρο στην εκστρατεία του εναντίον του Αρταξέρξη του Μνήμονα, οπότε μετά τη Μάχη στα Κούναξα αιχμαλωτίσθηκε και στη συνέχεια υπηρέτησε στην αυλή του νικητή. Κατά τον Ξενοφώντα, θεράπευσε τον Αρταξέρξη όταν αυτός κινδύνευσε από τραύμα στο στέρνο. Ο Φώτιος αναφέρει ότι ο Κτησίας απέρριπτε την άποψη του Ιπποκράτη ότι ήταν δυνατή η διαρκής ανάταξη της κεφαλής του μηριαίου οστού. Στα έργα του Κτησία απαντάται και ο όρος «μυς», γεγονός που αποδεικνύει ότι ο όρος αυτός δεν ανήκει στην αλεξανδρινή σχολή.
Κώστας Δράμπης
Καριέρα
Το 1974, συμμετείχε στους δύο αγώνες εναντίον της Ραπίντ Βιέννης στις 18 Σεπτεμβρίου και 2 Οκτωβρίου 1974, όπου οι "κίτρινοι" κέρδισαν με 1-0 στη Θεσσαλονίκη και ηττήθηκαν με 3-1 στη Βιέννη. Συμμετείχε επίσης, στον αγώνα εναντίον της Μπενφίκα στις 19 Σεπτεμβρίου 1979, όπου ο Άρης κέρδισε με 3-1 και έθεσε τις βάσεις για την πρόκριση, όπως και στα δύο παιχνίδια κατά της Ίπσουιτς ένα χρόνο αργότερα.
Κτησίας
Ο Κτησίας ως συγγραφέας
Ο Κτησίας συνέγραψε πραγματείες για ποταμούς και επί των περσικών εσόδων, για την Ινδία (τα «Ινδικά», με πολλές μυθικές ιστορίες, που αξίζει στον βαθμό που μας πληροφορεί για το τι πίστευαν οι Πέρσες για τους Ινδούς), και μία ιστορία της Ασσυρίας και της Περσίας σε 23 βιβλία, τα «Περσικά», γραμμένα στην ιωνική διάλεκτο.
Κώστας Δράμπης
Καριέρα
Συνολικά αγωνίστηκε 286 φορές με τους "κίτρινους" και πέτυχε 54 γκολ, τα 46 εξ αυτών στο πρωτάθλημα, όπου είναι ο πέμπτος σκόρερ στην ιστορία του συλλόγου.
Κτησίας
Τα Περσικά
Τα πρώτα έξι βιβλία των «Περσικών» διηγούνται την ιστορία της Ασσυρίας και της Βαβυλώνας μέχρι την ίδρυση της Περσικής Αυτοκρατορίας. Τα υπόλοιπα 17 φθάνουν μέχρι το έτος 398 π.Χ.. Συνόψεις του όλου έργου σώζονται στον Φώτιο, ενώ αποσπάσματα («σπαράγματα») σώζονται στον Αθήναιο, τον Πλούταρχο και ιδίως στον Διόδωρο, του οποίου το 2ο βιβλίο είναι παρμένο κυρίως από τον Κτησία. Ως προς την αξία των Περσικών υπάρχουν αντιγνωμίες, από την αρχαιότητα μέχρι σήμερα. Παρότι πολλές αρχαίες πηγές τα εκτιμούν πολύ και τα χρησιμοποιούν για να μειώσουν την αξιοπιστία του Ηροδότου, πολλοί θεωρούν τα γραφόμενα από τον Κτησία ως μικρής ιστορικής αξίας: ένα επιχείρημα είναι ότι τα περί των Ασσυρίων βασιλέων δεν συμφωνούν με τα αναγραφόμενα στις σφηνοειδείς επιγραφές. Ο σατιρικός συγγραφέας Λουκιανός στο έργο του «Αληθής Ιστορία» τοποθετεί τον Κτησία στο νησί όπου τιμωρούνταν οι κακοί. Ο Λουκιανός γράφει συγκεκριμένα: «Οι άνθρωποι που υπέφεραν το μεγαλύτερο βασανιστήριο ήταν εκείνοι που έλεγαν ψέματα όταν ζούσαν και είχαν γράψει ψευδείς ιστορίες, ανάμεσά τους ο Κτησίας ο Κνίδιος, ο Ηρόδοτος και πολλοί άλλοι» (Αληθής Ιστορία, 2.31)
Κώστας Δράμπης
Καριέρα
Το 1981 έγινε παίκτης του Μακεδονικού, με τη φανέλα του οποίου κέρδισε την άνοδο στην πρώτη κατηγορία ένα χρόνο αργότερα. Ως αρχηγός των "πρασίνων" στην Α’ Εθνική, συμμετείχε σε 33 αγώνες, σκοράροντας μία φορά. Το 1984, αποσύρθηκε από την ενεργό δράση.
Κτησίας
Τα Περσικά
Τα ιατρικά συγγράμματα του Κτησία διασώζονταν ως την εποχή του Γαληνού, ενώ διασώζεται απόσπασμα περί του ελλεβόρου από τον Ορειβάσιο (Η΄ 8).
Παραπομπές
Κατηγορία:Έλληνες Ινδολόγοι Κατηγορία:Αρχαίοι Έλληνες ιατροί
Κώστας Δράμπης
Καριέρα
Αργότερα εργάστηκε ως καθηγητής Φυσικής Αγωγής στη Δευτεροβάθμια Εκπαίδευση. Παλαιότερα, δίδαξε και στο Αριστοτέλειο Πανεπιστήμιο, ενώ ασχολήθηκε με την προπονητική δουλεύοντας σε ερασιτεχνικές ομάδες της Θεσσαλονίκης, καθώς και σε ακαδημίες.
Πηγές
Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Έλληνες γυμναστές Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Α.Π.Σ. Μακεδονικού Νεάπολης
Βαγγέλης Κουτσουρές
Ο Βαγγέλης Κουτσουρές (Πορταριά Χαλκιδικής, 2 Φεβρουαρίου 1975) είναι Έλληνας μεσοεπιθετικός ποδοσφαιριστής με μακροχρόνια καριέρα σε πολλές ομάδες όλων των εθνικών κατηγοριών. Στο τέλος της σεζόν 2009-2010 είχε αγωνιστεί σε 346 αγώνες εθνικών πρωταθλημάτων, χωρίς να υπολογίζονται οι αγώνες στη Δ΄ Εθνική και στο Κύπελλο.
Καριέρα
Κατηγορία:Ποδοσφαιριστές Π.Σ. Καλαμάτας Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Εδεσσαϊκού Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές ΟΦΗ Κατηγορία:Ποδοσφαιριστές Α.Ο. Κέρκυρας Κατηγορία:Ποδοσφαιριστές Παναιτωλικού Κατηγορία:Έλληνες ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Γ΄ Εθνικής Ελλάδας
Ακυρωτικό δικαστήριο
Κατά την κοινή νομική έκφραση ακυρωτικό δικαστήριο ονομάζεται το δικαστήριο του Αρείου Πάγου που είναι και το ανώτατο όλων των ελληνικών δικαστηρίων. Ο Άρειος Πάγος δεν αποτελεί τρίτο βαθμό δικαιοδοσίας, αφού δεν δικαιοδοτεί, αλλά απλά μηδενίζει αποφάσεις υποδεέστερων δικαστηρίων όταν αυτές αντιστρατεύονται προς την κείμενη νομοθεσία. Δεν υπεισέρχεται δηλαδή στον επανέλεγχο των πραγματικών γεγονότων, αλλά ελέγχει την επί της ουσίας ορθή εφαρμογή και ερμηνεία των κανόνων δικαίου επί των αποδεχομένων αυτών γεγονότων.
Ομοίως με την αυτή παραπάνω έννοια ακυρωτικό δικαστήριο χαρακτηρίζεται και το Συμβούλιο της Επικρατείας κατά ορισμένες αρμοδιότητες και δικαιοδοσίες του.
Κατηγορία:Δικαστικές αρχές
Κροατικές βουλευτικές εκλογές (2020)
Στις 5 Ιουλίου 2020 διεξήχθησαν οι βουλευτικές εκλογές στην Κροατία, για τις 151 έδρες του 10ου Σάμπορ.
Η συμμαχία της ΚΔΕ «Σίγουρη Κροατία» ήρθε πρώτη συγκεντρώνοντας το 37,3% των ψήφων, ενώ δεύτερη ήρθε η «Επανεκκίνηση» του ΣΣΔΚ. Μεγάλη άνοδο σημείωσε το Κίνημα Πατρίδας του Μίροσλαβ Σκόρο και η συμμαχία του, που ήρθε τρίτη με 10,9% των ψήφων. Φαίνεται πως κανένας πολιτικός συνδυασμός δεν εξασφάλισε αυτοδύναμη πλειοψηφία, οπότε θα ακολουθήσουν διαπραγματεύσεις μεταξύ των κομμάτων για σχηματισμό κυβέρνησης συνεργασίας. Σημαντική άνοδος και τα κόμματα της Πράσινης-Αριστερής, αλλά και της Έξυπνης και Επικεντρωμένης συμμαχίας.
Στις 6 Ιουλίου ο Αντρέι Πλένκοβιτς ανακοίνωσε ότι είναι έτοιμος να αναλάβει καθήκοντα Πρωθυπουργού και να σχηματίσει κυβέρνηση συνεργασίας 76 μελών, στην οποία θα συμμετέχουν τα κόμματα-σύμμαχοι της ΚΔΕ, το ΚΛΚ-ΦΔ, το Λαϊκό Κόμμα-Μεταρρυθμιστές και οι 8 εκπρόσωποι των μειονοτήτων. Με την ανακοίνωση των αποτελεσμάτων, ο αρχηγός του ΣΔΚΚ Ντάβορ Μπέρναρντιτς παραιτήθηκε από την ηγεσία του κόμματος.
Ιστορικό
Στις προηγούμενες εκλογές, της 11ης Σεπτεμβρίου 2016, η συμμαχία της Κροατικής Δημοκρατικής Ένωσης κέρδισε τις περισσότερες έδρες (61) και σχημάτισε κυβέρνηση συνεργασίας με τη Γέφυρα (13) και τους 8 εκπροσώπους μειονοτήτων. Ο αρχηγός του ΣΔΚΚ, ο Ζόραν Μιλάνοβιτς, δήλωσε δυσαρεστημένος από τα αποτελέσματα και παραιτήθηκε από την ηγεσία του κόμματος. Στις 10 Οκτωβρίου 2016, ο Πλένκοβιτς έλαβε την άδεια σχηματισμού κυβέρνησης, με την υποστήριξη 91 βουλευτών, από την Πρόεδρο Κολίντα Γκράμπαρ-Κιτάροβιτς. Στις 14 Οκτωβρίου το 9ο Σάμπορ συνεδρίασε για πρώτη φορά, και ο αρχηγός της Γέφυρας Μπόζο Πέτροφ εξελέγη Πρόεδρος του Κοινοβουλίου. Στις 19 Οκτωβρίου, η Κυβέρνηση του Πλένκοβιτς εγκρίθηκε από το Κοινοβούλιο με 91 ψήφους υπέρ και 45 κατά. Συνεπώς, ο Αντρέι Πλένκοβιτς έγινε ο 12ος Πρωθυπουργός της Κροατίας, και η κυβέρνησή του ήταν η 14η κυβέρνηση της Κροατίας από το 1990 που επικράτησε ο πολυκομματισμός.
Ανασχηματισμός του 2017
Τον Απρίλιο του 2017, η Γέφυρα εγκατέλειψε την κυβερνώσα συμμαχία, κατόπιν μίας πρότασης δυσπιστίας προς τον Υπουργό Οικονομίας Ζντράβκο Μάριτς, και έγινε αντιπολίτευση, ενώ ο Μπόζο Πέτροφ παραιτήθηκε από τη θέση του Προέδρου στο Κοινοβούλιο. Η πλειοψηφία της κυβέρνησης στο Κοινοβούλιο ήταν οριακή, μέχρι τον Ιούνιο που ο Πλένκοβιτς συμφώνησε για κυβέρνηση συνεργασίας με το κεντρώο Κροατικό Λαϊκό Κόμμα – Φιλελεύθεροι Δημοκράτες. Από τους 9 βουλευτές του ΚΛΚ–ΦΔ, οι 5 υποστήριξαν την κυβερνώσα συμμαχία, ενώ οι 4 διασπάστηκαν και σχημάτισαν την Πολιτική Φιλελεύθερη Συμμαχία (Γκλας). Κατόπιν ανασχηματισμού, η κυβέρνηση του Πλένκοβιτς με 78 βουλευτές εγκρίθηκε στις 7 Ιουνίου
Πρόωρες εκλογές
Από τον Απρίλιο του 2020 ακούστηκαν φήμες για πρόωρες εκλογές, λόγω της ανασφάλειας που προκλήθηκε από την πανδημία κορονοϊού-19. Μολονότι η κατάσταση είχε τεθεί υπό έλεγχο μέχρι τότε, υπήρχαν φόβοι ότι ο αριθμός των κρουσμάτων θα αρχίσει να αυξάνεται το φθινόπωρο, και θα είναι τροχοπέδη στη διεξαγωγή των εκλογών. Το ΚΔΕ και το ΣΔΚΚ συμφώνησαν ότι το Κοινοβούλιο μπορεί να διαλυθεί κατά τα μέσα Μαΐου, ώστε να προγραμματίσουν τις εκλογές για τα τέλη του Ιουνίου ή τις αρχές του Ιουλίου. Στις 17 Μαΐου 2020, τα κόμματα της αντιπολίτευσης διαδήλωσαν στην πλατεία Αγίου Μάρκου ως ένδειξη διαμαρτυρίας για την πρόωρη διάλυση του Κοινοβουλίου, με σύνθημα: «Το Ζάγκρεμπ δεν θα σας ξεχάσει». Στις 18 Μαΐου το Κοινοβούλιο ενέκρινε τη διάλυσή του, με 105 ψήφους υπέρ και 8 κατά. Συνεπώς, διαλύθηκε, και πιθανές ημερομηνίες για τις επόμενες εκλογές ήταν: 21 ή 28 Ιουνίου και 5 ή 7 Ιουλίου.